Oud-Kokkedoor in ernstige motorongeluk | Netwerk24
Reece 1 van 5 groentjies in All Blacks-span
Nieu-Seeland het vyf groentjies gekies vir Saterdag se Rugbykampioenskaptoets teen Argentinië in Buenos Aires.
Reënboog-Bokke mik hoog
'n Opwindende mengsel van jeug en ervaring, die terugkeer van verlore seuns en nuwe grond vir transformasie.
Groot geld beloof vir wen-Proteas
Suid-Afrika kan Sondagaand vir die eerste keer netbal-miljoenêrs hê.
'Arme' Bill Gates daal op lys van superrykes
Bill Gates is nie meer die tweede rykste persoon ter wêreld nie.
Die bedryf wat Suid-Afrikaners se aftreespaargeld belê, sê mense moenie op hol gaan oor die vraagstuk van voorgeskrewe bates nie.
Julie is Spaarmaand. Een van die grootste geldfoute wat 'n mens kan maak, is om kuikentjies te tel wat nog nie uitgebroei is nie. Ons verduidelik.
Staatsaanklaers in die Amerikaanse deelstaat Massachusetts het Woensdag 'n strafregtelike klag van onsedelike aanranding teen die akteur Kevin Spacey (59) laat vaar nadat die beskuldiger geweier het om te getuig.
Ané gee haar indruk: Mazda2 hoort voor jou deur
Suid-Afrikaanse kopers het 'n regte trop-mentaliteit as dit kom by luikrugte en daarom is ons paaie vol wit Volkswagen Polo's en Hyundai i20s. Dit beteken ongelukkig dat juwele soos die Mazda2 meestal vergete bly.
Oud-Kokkedoor in ernstige motorongeluk
Deur Marelize Barnard 10 Augustus 2018 15:57
LeRoux van Vuuren in die hospitaal in Worcester, waar hy vir weke sal moet bly ná 'n motorongeluk. Foto: Facebook
LeRoux van Vuuren word per ambulans hospitaal toe geneem na sy ongeluk. Foto: Facebook
LeRoux van Vuuren sê die een les wat hy geleer het, is dat mens nie meer bestellings vir melkterte moet vat as wat jy kan aflewer nie.Foto: Facebook
LeRoux van Vuuren, oud-Kokkedoor en koskenner, wou deurnag tussen Pretoria en Kaapstad ry om melkterte af te lewer toe hy sy oë net vir 'n paar sekondes agter die stuurwiel toegemaak het.
Nou lê Van Vuuren in 'n hospitaal in Worcester in die Wes-Kaap. Sy bekkenbeen is gebreek en hy sal vir vyf tot ses weke daar moet bly.
Maar Van Vuuren werk steeds aan 'n plan om geld in te samel vir sy seun se droom-rugbytoer – al kan hy nou nie meer melkterte bak en aflewer nie
Van Vuuren het Vrydag uit sy hospitaalbed gesê hy en 'n vriend, Eric Blaauw, het Dinsdagmiddag van Pretoria na Kaapstad begin ry. Hulle het streng daarby gehou om elke twee uur om te ruil, juis om moegheid agter die stuurwiel te vermy.
In die vroeë oggendure van Woensdag was Van Vuuren agter die stuurwiel toe hy so 'n paar kilometer voor Laingsburg sy oë vir enkele sekondes toegemaak het.
Die Nissan Livina wat hy bestuur het, het die pad verlaat en gerol. Behalwe dat Van Vuuren se gesig beseer is toe die lugsak oopgegaan het, is hy uit die voertuig geslinger.
Hy sê hy was eers bewusteloos en Blaauw het hom die hele tyd probeer bybring en wakker hou. Die eerste motor het eers 20 minute later verbygekom, waarna hulle op die toneel gehelp is.
Van Vuuren se bekkenbeen is gebreek en hy is steeds in erge pyn. Hy word Maandag geopereer.
"Nou kan ek nie meer melkterte bak om geld in te samel vir my seun se rugbytoer nie. Ek kan nie eens loop nie en sal met fisioterapie moet oefen om weer te loop," sê Van Vuuren.
Maar hy laat hom nie onderkry nie en sê alles gebeur met 'n doel. Sy gewese vrou, Estelle, en hul twee kinders, C.J. (15) en Ella (14), gaan die naweek vir hom in die hospitaal kuier.
Van Vuuren sê met 'n glimlag die een les wat hy geleer het, is dat 'n mens nie meer melkterte op bestelling moet belowe as wat jy kan aflewer nie.